BRATISLAVA 12. júla (WEBNOVINY) – Ceny benzínov a nafty sa v Európskej únii za týždeň zvýšili v priemere o viac ako 3 centy za liter. Informoval o tom Tomáš Novotný z portálu natankuj.sk.
Benzíny uplynulý týždeň zdraželi v 18- tich krajinách EÚ, pokles cien zaznamenali naopak v šiestich štátoch.
Najväčšie zlacnenie pocítili v Česku a to o 0,019 eura za liter a v Maďarsku o 0,017 eura za liter. Cena benzínov najviac stúpla v Belgicku o 0,077 eura za liter a v Dánsku o 0,076 eura za liter.
Naftu drahšie tankovali v 17- tich krajinách únie, lacnejšie v siedmich. Najväčší pokles cien nafty bol v Rumunsku a Česku, o 0,018 eura za liter. Naopak za naftu si najvýraznejšie priplatili v Belgicku, a to o 0,078 eura a v Nemecku o 0,062 eura za liter,